Allen den, die disen brief an sechend ✳ odˀ hoͤrend lesen, kùnd und vˀgich ich, Ruͦdolf von Bûttikon, rittˀ, ✳ als ich und Hartmā, selig, min bruͦdˀ, ein selgeraͤt besetzt und hattē
geslagen uff dise nachgeschribnē guͤtˀ minˀ liebn̄ muͦmē, swestˀ Adelheitē von Ruͦde, klostˀfroͧwē ze Kùngsveld, ze einem libding und zwein ꝑsonē nach irem tod
ze libding, je einˀ nach dˀ andnˀ tod ze niessend, ✳ und nach ir allˀ tod, ✳ dz es denn ledklich ✳ werden und vallen soͤlt an dz klostˀ und andˀ ordnūg und geding, als denn
wir do zemal berettē, ✳ dem abˀ nùtt usstrag und ende gebn̄ ward ✳ von sumpseli und hin laͤsskeit wegē, ✳ doch so hett die vorgn̄̄ Adelheit von Ruͦde, selig, min muͦm,
die zwo ꝑsonē genomē, so disen brief inn hand, ✳ und harumb vˀgiche ich, dz ich wolbedaͧcht, mitt guͦtˀ, zitlicher vˀnunft und vorbetrachtūg lutˀlich durch gott,
durch des obgn̄̄ Hartmans, mines bruͦdˀ, seligē, ✳ durch minˀ, ✳ durch mines vatters, ✳ minˀ muͦtˀ, aller uns₎ vordˀn ✳ und durch allˀ der sel heil willen, ✳ den ich guͦtes schuldig
bin zetuͦnd, ✳ recht und redlich do zemal mitt dem vorgn̄̄ minem bruͦdˀ, seligē, gab ✳ und jetz nùwlich bestaͤten und vestnē ✳ und gibe wissentlich mitt disem brieff
fùr mich und alle mine erbn̄ ✳ den obgedaͧchten zwein ꝑsonē, ✳ so die vorgn̄̄ min muͦm, selig, erwellt und genomē hatte bi ir lebendem lib, so disen brieff hinnēfùr
inn hand, disz nachgeschribnē schuͦpposs₎n fùr eigē, gelegē ze Endvelt in dem twing. ✳ item zwo schuͦppos₎n, buwet Cuͤntzi Nort von Endvelt, geltend jêrlichs zinsz
fùnftzechen viertel roggen, ✳ drù viertel kˀnen, ✳ drù viertel erwsen, ✳ drù viertel gersten, ✳ siben viertel habˀn und acht schilling pfēningē, ✳ zwey vasnacht
huͤnr, ✳ sechtzig eygˀ ✳ und vier stuffel huͤnr. ✳ abˀ zwo schuͦppos₎n, ✳ heissend Ziregg, ✳ buwet Uͦlrich Leinbgˀ von Endvelt, ✳ geltend jerlichs zwen mùtt kˀnen, ✳ sechs
viertel rogg₎, ✳ zwey maltˀ habˀn, ✳ zwey vasnacht huͤnr, ✳ vier stuffel huͤnr ✳ und sechtzig eygˀ. ✳ also mitt dˀ bescheidenheit und geding₎ sidˀ die obgn̄̄ Adelheit von
Ruͦd, min muͦm, leidˀ abgangē ist, ✳ dz denn die obgn̄̄ zwo ꝑsonen, ✳ die wil si lebend ✳ und ze end ir wil ✳ ze einem rechtē libgeding die vorgn̄̄ guͤtˀ und schuͦpposen
mitt allen nùtzen und zinsen, ✳ so si jerlichs geltend, ✳ und mitt allen rechtē und zuͦ gehoͤrt, so darzuͦ gehoͤrend, nu odˀ hie nach, ✳ habn̄, niessen, ✳ besetzē und entsetzē
soͤllend und mugend ✳ als ir eigē guͦtˀ, aͧn min ✳ odˀ minˀ erbn̄ ✳ odˀ jemans ✳ sumūg, irrung und widˀred, ✳ alle die wil ✳ und ir de wedri under inē lebt. ✳ wenn abˀ dz beschicht,
dz si bede und jetwedre besundˀ ab erstorbn̄ ist, ✳ so soͤllend denn nach dˀselbn̄ zweygˀ ꝑsonē tod ✳ die vorgeschribn̄ guͤtˀ und schuͦppos₎n ✳ mitt allen zins₎n, nùtzen, ✳ rechtē
und zuͦ gehoͤrdn̄, so darzuͦ gehoͤrend, ✳ werden und vallen fùr eigen ✳ ewklich an dz froͧwē klostˀ ze Kùngsvelt, den froͧwē daselbs und iren nachkomē ze einem rechtē
jarzit aͧn min, minˀ erbn̄ ✳ odˀ jemans andˀn sumūg, irrung und anspˀch. ✳ doch so ist namlich und sundˀlich berett, ✳ dz mā ✳ den hˀren davon jerlichs und ewklich
reichen und gebn̄ sol zwey stuk aͧn gevêrd. ✳ und soͤnd oͧch die vorgn̄̄ zwo ꝑsonē ✳ und je eine nach dˀ andˀn tod inē die jerlichs ir lebtag oͧch ussrichtē, ✳ und
wenn dz ist, ✳ dz es ze vall kunt an gmein froͧwē klostˀ, ✳ so soͤnd die froͧwē inē dz oͧch jerlichs und ewklich von dem egn̄̄ selgeret zwey stuck richtē und gebn̄
aͧn geverd, als vorstaͧt. ✳ also dz denn die selbn̄ froͧwē und hˀren ze Kùngsveld ✳ und ir nachkomē dannāthin jerlich und ewklich begaͧn soͤllend ✳ dˀ vorgn̄̄
swestˀ Adelheitē von Ruͦde und ir vordˀn jarzit, ✳ dˀ jetzgn̄̄ zweyer ꝑsonē, ✳ so si vor zitē genempt hett und ze dis₎n zitē disen brief inn habn̄d, und ir vordnˀ
jarzit, ✳ des vorgn̄̄ mines bruͦder Hartmans von Bùttikon, seligē, jartzit, ✳ min, ✳ mines vattˀ, ✳ minˀ muͦtˀ, ✳ minˀ vordˀn ✳ und allˀ der selen jarzit, ✳ den ich guͦtes gebundn̄
odˀ schuldig bin ze tuͦnd, ✳ nach recht und gewonheit ires ordens ✳ und als sitt und gewonlich ist in irem klostˀ ze Kùngsveld jartzit zebegaͧnde anͧ all geverd.
desselbn̄ glich soͤnd die dickgn̄̄ zwo ꝑsonē tuͦn ✳ und ir lebtag schaffē getaͧn und begangē werden. ✳ ich lobe oͧch fùr mich und mine erbn̄ ✳ dˀ obgn̄̄ dryer schuͦppos₎n
recht wer ze sind fùr eigē nach recht ✳ an alln̄ den stettē, ✳ da sin die egn̄̄ ꝑsonē ✳ und dz vorgn̄̄ klostˀ notùrftig ist, aͧn all gevêrd. ✳ und hie widˀ niemˀ zetuͦnd, ✳ noch
schaffē getaͧn werdn̄, ✳ wedˀ mitt wortē, ✳ noch werken, ✳ wedˀ mitt gericht noch aͧne gericht, ✳ geistlichs ✳ odˀ weltliches, ✳ noch mitt keinē sachn̄, ✳ so jemā erdenken
kan odˀ mag, aͧn all gevêrd. ✳ und des ze einem waͧren, stetē, offen urkùnd ✳ so habe ich min eigen insigel fùr mich und mine erbn̄ offenlich gehenkt an disen brieff.
und ze noch merˀ sichˀheit allˀ vor und nachgeschribnˀ dingen ✳ darzuͦ erbetten ✳ den fromē, vesten ✳ Hans₎n von Heidegg, minē sundˀn guͦtē frùnd, ✳ dz dˀ sin insigel
zuͦ dem minē hett gehenkt an disen brieff, im̄ selbˀ und sinen erbn̄ unschedlich. ✳ des ich, Hans von Heidegg, von sinˀ ernstlichn̄ bett wegē mich vˀgiche, also min
insigel zuͦ dem sinen haben gehenkt an disen brief, ✳ dˀ gebn̄ ist ✳ an dem nechstē sunnētag letare ze mittˀvastt̄, des jares, domā zalt von gottes gebùrt
thusing vierhundˀt und in dem dritzechenden jar. ✳